Aalborg Stiftstidende, 1840-05-01
J Forslaget, som, paa Grund af den knappe Tid, ikke kom under Ventilation ved den sidste Stændersamling, udvikler han, hvor vanskeligt, ja fast umuligt, det er for Herredsfogden, selv den, der er saa heldig at boe midt i sit District, at varetage Politilovenes tilbørlige Overholdelse, da han deels ofte maa forblive uvidende om mange Overtrædelser, navnlig af Politilovene, deels savner den fornødne paalidelige Assistance til at vindicere Lovenes Herredømme. J begge Deele maa der sikkert indrømmes Forfatteren fuldelig Ret og isærdeleshed i hvad den svage og eneste Assistance angaar, som Sognefogderne paa Landet skulle yde Herredsfogden til Politilovenes Overholdelse. Thi saalænge Sognefoged Bestillingen flyder af tvunget Paabud og ingen egentlig Indtægt har med sig i Følge, saa er det, som i Afhandlingen er udviklet, naturligt, at man hos disse Bestillingsmænd altid maa vente større Sympathie for deres Sognebeboere end Jver og Strænghed i Lovens Overholdelse, og det maa saaledes vistnok aldeles indrømmes, at enkelte indgroede Onder, hvis Udryddelse nu koster saa meget Besværlighed, navnlig Landkræmmerhandel og ulovlig Brændeviinsbrænden, aldrig vilde have naaet deres nærværende Almindelighed, og, - som man med Hensyn til Almuens Fordomme kan kalde det. - Fasthed, dersom der itide var sørget for et paalideligere Politiopsyn i Landdistricterne. Forslagets Jndstillingspuncter gaae derfor ud paa : 1) At Sognefogderne for Fremtiden skulle tillægges Løn af det Offentlige, fra 60 til 100 Rbd. aarl. efter Anciennetet og andre nærmere Bestemmelser; 2) At Sognefogderne desuden beholde de dem efter den nærværende Lovgivning tilkommende Rettigheder og Friheder. 3) At, ligesom Amtmændene ere bemyndigede til at antage Sognefogder, det saaledes ogsaa skal overlades til dem, uden Rettergang (?) til enhver Tid at afskedige dem, naar de befinde, at Sognefogderne ikke besidde den fornødne Duelighed eller udvise den Virksomhed og Embedsiver, som kan fordres at lønnede Betiente; men at det derimod ikke skal være Pligt for Nogen at overtage Sognefoged-Embedet. 4) At Sognefogderne skulle bære samme Uniform, som Politibetjentene i Kjøbstæderne, og være denne iførte, naar de fungere i deres Embede, og 5) At det indskjærres Underøvrighederne i Landsjurisdictionerne, med Strænghed at paasee, at Sognefogderne opfylde deres Pligter, samt i det modsatte Tilfælde derom at gjøre Jndberetning til vedkommende Amtmand, og efter Omstændighederne indstille den eller de Vedkommende til at afskediges. Vi henvise iøvrigt til det læseværdige Forslag selv og deele med Forf. det Ønske, at flere Kyndige offentlig vilde udtale sig om dette Æmne, ligesom vi her ikke heller kunne tilbageholde Ønsket om, at Provindsens dueligere Embedsmænd saaledes oftere, istedetfor alene at hengive sig til den trivielle Embedspraxis, vilde benytte de offentlige Blade til Udvikling af deres Theorier, hvorved den offentlige Discussion ikke blot vilde vinde meget nyttigt Stof, men tillige meere renses for Vildfarelser, og skiæve Domme, naar Embedstanden saaledes selv tog meer umiddelbar Deel i Discussionen. Unægteligt er mange Embedsmænds Tid saa occuperet, at der ikke bliver megen Leilighed tilovers for Extra-Beskjæftigelse, men imellemstunder indtræder dog et og andet Otium, som dog vist ikke kan benyttes bedre, end paa den omtalte Maade.